Odbor za izbor i imenovanja, dana 14. listopada 2025. objavljuje

**JAVNI POZIV**

za prijavu kandidata za izbor predsjednika Etičkog odbora i predsjednika Vijeća časti

za provedbu i praćenje Kodeksa ponašanja članova Gradskog vijeća Grada Karlovca

I.

Predmet ovog Javnog poziva je prikupljanje prijava kandidata za izbor:

a) predsjednika Etičkog odbora

b) predsjednika Vijeća časti.

II.

Etički odbor je tijelo koje u prvom stupnju pokreće postupak zbog kršenja odredbi Kodeksa na vlastitu inicijativu, po prijavi člana Gradskog vijeća, gradonačelnika, zamjenika gradonačelnika, službenika upravnog tijela Grada Karlovca ili po prijavi građana te predlaže Gradskom vijeću donošenje odluke o usklađenosti postupanja obveznika s Kodeksom uz prijedlog sankcije za postupanja koja nisu u skladu s odredbama Kodeksa.

Etički odbor čine predsjednik i dva člana koje imenuje i razrješuje Gradsko vijeće Grada Karlovca.

Predsjednik Etičkoga odbora imenuje se iz reda osoba nedvojbenoga javnog ugleda u lokalnoj zajednici.

Predsjednik Etičkoga odbora ne može biti nositelj političke dužnosti, niti član političke stranke, odnosno kandidat nezavisne liste zastupljene u Gradskom vijeću.

III.

Vijeće časti je tijelo koje u drugom stupnju postupa i odlučuje o odlukama Gradskog vijeća o povredama Kodeksa ponašanja članova Gradskog vijeća Grada Karlovca.

Vijeće časti ima predsjednika i četiri člana koje imenuje i razrješuje Gradsko vijeće Grada Karlovca.

Predsjednik Vijeća časti imenuje se iz reda osoba nedvojbenog javnog ugleda u lokalnoj zajednici.

Predsjednik ne može biti nositelji političke dužnosti, niti član političke stranke, odnosno kandidat nezavisne liste zastupljene u Gradskom vijeću Grada Karlovca.

IV.

Mandat predsjednika, članova Etičkog odbora te predsjednika i članova Vijeća časti traje do isteka mandata Gradskog vijeća.

V.

Obrasci prijava kandidata s pripadajućom izjavom dostupni su na mrežnoj stranici Grada Karlovca: www.karlovac.hr.

Dokumentacija koja se prilaže uz obrazac prijave i izjavu:

- životopis kandidata,

- uvjerenje nadležnog suda da se protiv kandidata ne vodi kazneni postupak (ne starije od 6 mjeseci),

- izjava kandidata da nije nositelj političke dužnosti, niti član političke stranke, odnosno kandidat nezavisne liste zastupljene u Gradskom vijeću Grada Karlovca.

VI.

Rok za podnošenje prijava je 15 (petnaest) dana od dana objave ovog Javnog poziva na mrežnim stranicama Grada Karlovca www.karlovac.hr.

VII.

Obrazac prijave s izjavom i pripadajućom dokumentacijom dostavljaju se neposredno u pisarnicu Grada Karlovca (Banjavčića 9, 47000 Karlovac) ili se šalju putem pošte na adresu:

Grad Karlovac

Odbor za izbor i imenovanja Gradskog vijeća

Banjavčića 9

47000 Karlovac

s naznakom „Prijava kandidata za izbor predsjednika Etičkog odbora za provedbu Kodeksa ponašanja članova Gradskog vijeća Grada Karlovca“

ili

s naznakom „Prijava kandidata za izbor predsjednika Vijeća časti za provedbu Kodeksa ponašanja članova Gradskog vijeća Grada Karlovca“

Navedeni obrazac prijave i pripadajuću izjavu kandidat obavezno vlastoručno potpisuje.

VIII.

Nepotpune i nepravodobne prijave neće se razmatrati.

IX.

Izrazi koji se koriste u ovom Javnom pozivu, a imaju rodno značenje odnose se jednako na muški i ženski rod.

PREDSJEDNIK

ODBORA ZA IZBOR I IMENOVANJA

Marin Svetić dipl. ing. šum.